**3․2 Առաջադրանքների և հանձնարարությունների տեղը Գուգլ դասարանում**

Այս տեսանյութում կխոսենք ուսուցչի կողմից հանձնարարված նյութերին ծանոթանալու, առաջադրանքներին և հանձնարարություններին պատասխանելու հնարավորությունների մասին։

Ինչպես ասացի նախորդ տեսանյութում, բոլոր նյութերն ու հանձնարարություններն աշակերտը կարող է գտնել Classwork մենյուում, ընթերցելով ամեն թեմայի համար հատկացված նյութերն ու առաջադրանքները։ Սակայն, որպեսզի ավելի հեշտ կարողանա աշակերտը դրանք գտնել և գործ ունենա միայն առաջադրանքների հետ, առաջին էջի ձախ մասում կա այս փոքրիկ պատուհանը, որտեղ սեղմելով View all կոճակը, աշակերտը հայտնվեւմ է ահա այս էջում։

Ձախ մասում աշակերտը կարող է ընտրել այն առաջադրանքները, որոնք իրեն հետաքրքրում են։ Առաջին տողը՝ All, այսինքն՝ «բոլորը» տարբերակն է։ Ընտրելով այս տարբերակն աշակերտը կտեսնի իրեն հանձնարարված բոլոր առաջադրանքները։ Այստեղ կարող են լինել նաև այն առաջադրանքները, որոնք աշակերտին հանձնարարվել են, և աշակերտը կատարել է։ Սակայն, քանի որ ես դեռևս չունեմ որևէ կատարված աշխատանք, այս ցանկում երևում են միայն հանձնարարված առաջադրանքները և բաց թողնված առաջադրանքները։ Հաջորդ տարբերակը Assigned տարբերակն է, որը նշանակում է հանձնարարված։ Այստեղ նույնպես երևում են բոլոր երեք առաջադրանքները, քանի որ բոլոր երեքն էլ ինձ հանձնարարված են եղել և մեկը ես բաց եմ թողել։ Մյուս տարբերակը՝ Returned: Սա ուսուցչի կողմից մեզ վերադարձված տարբերակներն են կամ առաջադրանքները։ Մենք կարող ենք գրել, պատասխանել հարցերին, սակայն ուսուցիչը մեկնաբանություններով հանդերձ այն մեզ վերադարձնի։ Այդ առաջադրանքները ես կարող եմ տեսնել այստեղ և աշխատել դրանց հետ։ Եթե ես ցանկանում եմ տեսնել միայն այն առաջադրանքները, որոնք բաց եմ թողել, սեղմում եմ Missing կոճակը և տեսնում եմ, որ թեստը իմ կողմից բաց է թողնված։

Շատ լավ։ Հիմա, երբ մենք գիտենք, թե որտեղ կարող է աշակերտը գտնել իրեն հանձնարարված առաջադրանքները, հաջորդ տեսանյութի ընթացքում արդեն կանդրադառնանք այդ առաջադրանքները կատարելու գործիքների և հնարավորությունների թեմային։